open-index/open-wikipedia-markdown huggingface dataset:
Valērijs Harlamovs

**Valērijs Harlamovs** (; dzimis , miris ) bija padomju hokejists, spēlējis kreisās malas uzbrucēja pozīcijā, bijis PSRS izlases dalībnieks. Viņš tiek uzskatīts par vienu no visu laiku izcilākajiem hokejistiem.

## Karjera
Karjeras laikā pārstāvējis vienīgi PSRS līgas Maskavas CSKA klubu.

CSKA sastāvā 11 reizes uzvarēja PSRS čempionātā. Viņš divas reizes tika atzīts par PSRS līgas MVP. Septiņas reizes piedalījies Visu zvaigžņu spēlē (1971-1976, 1978).

2005. gadā viņš tika uzņemts Hokeja slavas zālē. Kopā ar Vladislavu Tretjaku viņi ir divi vienīgie slavas zālē uzņemtie (kā spēlētāji), kas nav aizvadījuši nevienu spēli NHL. 2008. gadā padomju hokejists tika iekļauts IIHF simboliskajā simtgades izlasē.

### PSRS izlase
PSRS izlases sastāvā 8 reizes izcīnījis zelta medaļu Pasaules čempionātos. Tāpat trīs medaļas izcīnījis Olimpiskajās spēlēs: 1972. un 1976. gadā zeltu un 1980. gadā sudrabu. 1980. gada Olimpiskajās spēlēs PSRS izlase finālā zaudēja ASV izlasei, kas mūsdienās pazīstams kā "brīnums uz ledus".

## Hokejista nāve
1981. gada 27. augusta rītā Harlamovs kopā ar sievu Irinu un sievas brālēnu gāja bojā autokatastrofā uz Maskavas—Sanktpēterburgas šosejas. Pie stūres bija Irina, kas slapjā asfalta dēļ nenovaldīja stūri un ietriecās pretīm braucošā kravas mašīnā. Harlamovs apglabāts Kuncevas kapsētā Maskavā.

## Atsauces

## Ārējās saites
* Валерий Харламов biografya.ru
Stens Mikita

**Stens Mikita** (*Stanislav "Stan" Mikita*; dzimis **Staņislavs Guots** (*Stanislav Guoth*)  Sokolčē, Slovākijā, miris  Čikāgā, ASV) bija slovāku izcelsmes Kanādas hokejists, spēlējis centra uzbrucēja pozīcijā. Visu karjeru aizvadījis NHL kluba Čikāgas "Blackhawks" sastāvā.

1961. gadā ar "Blackhawks" viņš izcīnīja Stenlija kausu. 1967. un 1968. gadā ieguva Hārta balvu kā līgas vērtīgākais spēlētājs. Sešas reizes ticis iekļauts līgas simboliskajā pirmajā izlasē un divas reizes — otrajā izlasē. Deviņas reizes piedalījies NHL Visu zvaigžņu spēlē. Viņš ir vienīgais hokejists, kas ieguvis Hārta, Ārta Rosa un Lēdijas Bingas balvas vienā sezonā. Tāpat S. Mikita ir viens no līgas līderiem vienā klubā pavadītajā laikā. Viņš tika iekļauts Kanādas izlases sastāvā startam 1972. gada *Summit Series*, taču savainojuma dēļ piedalījās tikai divās spēlēs. Viņš ir visvairāk spēles NHL aizvadījušais spēlētājs, kurš dzimis Eiropā (1394).

1998. gadā spēlētājs ierindojās 17. vietā *The Hockey News* veidotajā 100 visu laiku izcilāko hokejistu sarakstā (augstākā vieta starp Eiropā dzimušajiem spēlētājiem). 1983. gadā viņš tika uzņemts Hokeja slavas zālē.

## Ārējās saites

* ''Legends of Hockey'' profils
Volters Peitons

**Volters Peitons** (; dzimis , miris ) bija ASV amerikāņu futbola spēlētājs, spēlējis pussarga pozīcijā. *NFL Network* pārraidē *The Top 100: NFL's Greatest Players* viņš tika atzīts par 5. visu laiku izcilāko NFL spēlētāju. V. Peitons visu savu karjeru aizvadīja NFL kluba Čikāgas "Bears" sastāvā.

Amerikāņu futbola spēlētāja karjeru viņš uzsāka Misisipi, pēc tam aizvadīja izcilu koledžu karjeru Džeksonas štata universitātē. Profesionāļa karjeru uzsāka 1975. gadā, kad 1975. gada draftā viņu Čikāgas "Bears" izraudzījās ar kopējo 4. kārtas numuru. "Bears" sastāvā viņš divas reizes tika atzīts par sezonas vērtīgāko spēlētāju un izcīnīja uzvaru XX Superkausā.

Viņam piederēja vairāki NFL rekordi un daži viņam pieder vēl joprojām.

Viņš mira  45 gadu vecumā. Pēdējās nedēļas pirms nāves V. Peitons sadarbojās ar rakstnieku Donu Jēgeru, kurš sarakstīja viņa autobiogrāfiju *Never Die Easy*.

## Atsauces

## Ārējās saites
* NFL profils
Peitons

**Peitons** var būt:

* Gērijs Peitons — ASV basketbolists;
* Gērijs Peitons II — ASV basketbolists;
* Volters Peitons — ASV amerikāņu futbola spēlētājs.

## Skatīt arī
* Patons
Žaks Plante

**Žozefs Žaks Omers Plante** (; dzimis , miris ) bija kanādiešu hokejists, spēlēja vārtsarga pozīcijā. Plante visplašāk pazīstams kā pirmais vārtsargs, kas izmantoja vārtsarga maskas. Plante izcīnījis Harta balvu, septiņas reizes ieguvis Vezinas balvu, sešas reizes Monreālas "Canadiens" sastāvā izcīnījis Stenlija kausu.

## Spēlētāja karjera
Laikā no 1953. līdz 1963. gadam viņš pārstāvēja "Canadiens", ar ko izcīnīja sešus Stenlija kausus, no kuriem pieci tika izcīnīti pēc kārtas. Septiņas reizes saņēma Vezinas balvu, astoņas reizes piedalījās NHL Visu zvaigžņu spēlē. Trīs reizes tika iekļauts līgas simboliskajā pirmajā izlasē un četras reizes — otrajā izlasē. Karjerā kopumā aizvadīja 837 regulārās sezonas spēles, viudēji spēlē ielaida 2,38 ripas.

Pēc 1963. gada Plante spēlēja Ņujorkas "Rangers", Sentluisas "Blues", Toronto "Maple Leafs", Bostonas "Bruins", kā arī WHA kluba Edmontonas "Oilers" sastāvā.

1998. gadā spēlētājs ierindojās 13. vietā *The Hockey News* veidotajā 100 visu laiku izcilāko hokejistu sarakstā. 1978. gadā viņš tika uzņemts Hokeja slavas zālē.

## Ārējās saites

* ''Legends of Hockey'' profils
Delīrijs

**Delīrijs** (no  — 'neprāts, murgi') ir uzbudinājuma stāvoklis, kam raksturīga apziņas aptumšošanās, izziņas un uztveres spēju zudums, nedabiska uzvedība, ko bieži pavada murgi un halucinācijas.

Delīrijs kā neiropsihisks sindroms ir iekļauts Starptautiskajā slimību klasifikatorā (ICD). Delīriju pēta medicīnas nozare — psihiatrija.

## Cēloņi
* Garīgu slimību un vecuma izraisīti kognitīvi traucējumi (it īpaši plānprātība).
* Vielmaiņas traucējumi (piemēram, uztura nepietiekamība, atūdeņošanās, hipoksija, anēmija).
* Asinsapgādes traucējumi (piemēram, sirdstrieka, insults un vēzis).
* Smagas infekcijas slimības (tai skaitā urīnceļu infekcija un pneimonija).
* Fizisks un psiholoģisks stress (piemēram, pēkšņa katastrofa, ilgstošs ieslodzījums šaurā telpā, neglābjama un nāvējoša slimība).
* Galvas trauma.
* Psihotropās vielas (galvenokārt antiholīnerģiskie preperāti un līdzekļi, kas iedarbojas uz dofamīnu).
* Alkohola un benzodiazepīnu abstinences sindroms.
* Saindēšanās ar atsevišķiem indīgiem augiem un sēnēm (piemēram, velnāboliem, sarkanajām mušmirēm).
Leonīds Agutins

**Leonīds Agutins** (;  Maskavā) ir krievu dziedātājs un komponists. Precējies ar dziedātāju Andželiku Varumu.

## Biogrāfija
Leonīds Agutins piedzima  Maskavā, mūziķa Nikolaja Agutina un pedagoģes Ludmilas Agutinas ģimenē. Leonīds pabeidzis Maskavas džeza skolu. 1993. gadā beidzis Maskavas Valsts kultūras institūtu.

1994. gadā mūziķis izdeva savu pirmo solo albumu "*Босоногий мальчик*" (*Baskājainais puisēns*), kas izcēla L. Agutinu pie pārējām lielajām krievu estrādes zvaigznēm. 1995. gada decembrī izdeva otro albumu "*Декамерон*" (*Dekamerons*). Kopā ar tādiem mūziķiem kā Filips Kirkorovs, Valērijs Meladze un grupa "Любэ" kļuva par rekordistu ar saņemto "Zelta gramafonu" balvu skaitu.

Leonīdam Agutinam tika piešķirts "Nopelniem bagātā Krievijas Federācijas mākslinieka" tituls.

## Ārējās saites
* Oficiālā mājaslapa
Igors Nikolajevs

**Igors Nikolajevs** (; dzimis  Holmskā) ir padomju un krievu dziedātājs, komponists, dzejnieks un producents. Nopelniem bagātais Krievijas Federācijas mākslas darbinieks (2001).

## Atsauces

## Ārējās saites

* Oficiālā mājaslapa
Saulaine

**Saulaine** var būt:
* Saulaine — apdzīvota vieta Priekules pagastā
* Saulaine — apdzīvota vieta Rundāles pagastā
Saulaine (Rundāles pagasts)

**Saulaine** (agrāk **Kaucminde**) ir ciems Bauskas novada Rundāles pagastā. Izvietojusies Lielupes pietekas Kaucītes kreisajā krastā pie autoceļa P103  no pagasta centra Pilsrundāles,  no novada centra Bauskas un  no Rīgas.

Saulainē atrodas Kandavas Lauksaimniecības tehnikuma Saulaines teritoriālā struktūrvienība un bērnudārzs. Muižas pils un parks ir valsts nozīmes pieminekļi.

## Vēsture
Apdzīvotā vieta izveidojusies pie bijušās Kaucmindes muižas (*Kauzmünde*). 1916. gadā gar Kaucmindi izbūvēja dzelzceļa līniju Meitene—Bauska ar Īslīces staciju (saglabājusies stacijas ēka nedaudz uz ziemeļiem no Saulaines).
Līdz Latvijas okupācijai muižas kungu mājā darbojās Kaucmindes mājturības skola, ko 1944. gadā pārveidoja par Saulaines lauksaimniecības tehnikumu, vēlāk par Saulaines sovhoztehnikumu.
## Iedzīvotāji
### Iedzīvotāju skaita izmaiņas
Esošajās robežās, pēc CSP un OSP datiem.

## Atsauces
Dženifere Konelija

**Dženifere Lina Konelija** (; dzimusi  Roundtopā, Ņujorkas štatā, ASV) ir amerikāņu kinoaktrise.

Dženifere Konelija uzsāka aktrises karjeru jau bērnībā. 1984. gadā viņa piedalījās kriminālfilmas "Reiz Amerikā" filmēšanā. Pēc tam turpinājusi aktrises un modeles karjeru, filmējās tādās filmās kā "Labirints" un *Career Opportunities*. Viņa saņēma kritiķu uzslavas par darbu 1998. gada filmā "Tumsas pilsēta" un 2000. gada drāmā "Rekviēms sapnim".

2002. gadā aktrise saņēma Amerikas Kinoakadēmijas balvu, Zelta globusa balvu un BAFTA kino balvu (visas balvas kā labākajai otrā plāna aktrisei) par lomu filmā "Brīnišķais prāts". Tāpat viņa ir filmējusies filmās "Halks" (2003), "Tumšie ūdeņi" (2005), "Asiņainais dimants" (2006), "Diena, kad apstājās Zeme" (2008), "Viņš nav tevī ieķēries" (2009).

## Filmogrāfija

## Ārējās saites
Dorno

thumb|200px|1514. gadā Parīzē drukātā varianta ''Danorum Regum heroumque Historia ...'' titullapa.

**Dorno** vai **Dorns** ( no vikingu *Þorn*) bija viens no teiksmainajiem kuršu ķēniņiem, ko savā hronikā *[[Gesta Danorum]]* 12. gadsimta beigās pieminējis Saksis Gramatiķis.

Uzskata, ka hronists šī varoņa tēla radīšanai izmantojis daudz senākas sāgas un senāku autoru manuskriptus, kuros aprakstītie notikumi notikuši ap 866.-894. gadu, kad no arheoloģiskajiem izrakumiem ir zināms par dāņu vikingu iebrukumiem Kursā. Pils aplenkuma aprakstam ir līdzība ar Rimberta hronikā aprakstīto Grobiņas vai Apūles pils aplenkumu.

## Teiksmas atstāsts
Teiksmā par Frodi vēstīts, ka kuršu ķēniņš Dorno (*Curetum rex Dorno*), paziņoja saviem karavīriem, ka naidnieku var uzveikt ar bezdarbību (*Inimicum otio superare fas est*), novārdzinot ar badu un sērgām.

Tādēļ viņš nopostīja pats savu zemi un atkāpās stipri nocietinātā pilskalnā kādas upes krastā. Dāņu vikingu ķēniņš Frodi ieņēma pilskalnu ar kara viltību, iemānīdams kuršus tā priekšā izraktās bedrēs.

Pēc kuršu uzvarēšanas Frodi devās karagājienā uz ķēniņvalstīm Daugavas baseinā, uzbrukdams rūsu ķēniņam Trandam jeb Tranonam (*Trannon*), Polockas (*Paltisca*) ķēniņam Vespasam (*Vespasius*) un Austrumu lielvalsts (*Orientis imperium*) ķēniņam Anduanam (*Andwanus*).

### "Gesta Danorum" teksts

## Atsauces

## Literatūra
* A. Mickevičius, Curonian ,,Kings" and ,,Kingdoms" of the Viking Age, Lithuanian Historical Studies, Vilnius, 1997, vol. 2, p. 7–14; 
* H. R. Ellis Davidson (ed.) and Peter Fisher (tr.) (1999). *Saxo Grammaticus : The History of the Danes : Books I-IX*. Bury St Edmunds: St Edmundsbury Press. . First published 1979-1980.
* Elton, Oliver (tr.) (1905). *The Nine Books of the Danish History of Saxo Grammaticus*. New York: Norroena Society. Available online
* Olrik, J. and H. Ræder (1931). *Saxo Grammaticus : Gesta Danorum*. Available online
Kredītportfelis

**Kredītportfelis** komercijā ir kredītiestādes izsniegto kredītu kopums, grāmatvedībā aktīvs, kas kredītu pārvaldībā parasti tiek klasificēts pēc kredītriska pakāpes. Kredītportfeļa kvalitātes analīze un novērtēšana ļauj bankas vadītājiem efektīvi pārvaldīt aizdevumu operācijas. Mūsdienās starptautiskajā banku praksē kredītportfeli skaidro kā aizdevumu kategorijas noslēgto līgumu kopumu. Kredītportfelī ietilpst gan kredītu darījumi, gan faktūrkreditēšanas operācijas, gan izpirkumnoma, vekseļu diskontēšana, komercbankas garantiju un galvojumu saistību izpilde un citi darījumi.

## Atsauces

## Ārējās saites
* International Association of Credit Portfolio Managers
Horovics

**Horovics** var būt:
* Izraels Horovics (*Israel Horowitz*; 1907—1973) — ASV šahists;
* Vladimirs Horovics (*Vladimir Horowitz*; 1903—1989) — Ukrainā dzimis ASV mūziķis.
Riks Ripjens

**Riks Ripjens** (*Rick Rypien*;  — ) bija profesionāls kanādiešu hokejists, spēlēja uzbrucēja pozīcijā.

2001. gadā viņš uzsāka spēlēt WHL līgas klubā Redžinas "Pats", pēc aizvadītām četrām sezonām hokejists uzsāka karjeru AHL līgas klubā Manitobas "Moose". Laikā no 2005.—2006. gada sezonas sākuma līdz 2010.—2011. gada sezonas beigām pārstāvēja NHL klubu Vankūveras "Canucks". 2011. gada 2. jūlijā R. Ripjens parakstīja līgumu uz vienu sezonu ar jaunizveidoto Vinipegas "Jets".

NHL kopumā piedalījies 119 regulārās sezonas spēlēs, kurās guva 9 vārtus, karjeras laikā nopelnīja 226 soda minūtes.

Viņš tika atrasts miris savās mājās .

## Atsauces

## Ārējās saites
V391 Pegasi b

**V391 Pegasi b** ir citplanēta, kas riņķo ap zvaigzni V391 Pegasi, kura atrodas 1403 pc attālumā no Zemes Pegaza zvaigznājā. Planētas orbītas tuvākā punkta attālums no zvaigznes ir 6,638 AU, bet tālākā — 6,682 AU. Ieraugot planētas orbitālos parametrus, varētu domāt, ka uz tās ir tikpat auksti, kā zemās temperatūras režīma saldētavā, bet patiesībā stindzinošā aukstuma vietā ir cilvēkam visai patīkamas temperatūras (+10&nbsp;°C) — ap šo planētu varētu riņķot Zemei līdzīgi pavadoņi, jo zvaigznei V391 Pegasi ir ļoti augsta (29 044&nbsp;°C) temperatūra un tā ir tikai 4 reizes mazāka par Sauli, līdz ar to tā izdala milzīgu siltuma apjomu.

Planēta sver 1022 reižu vairāk par mūsu planētu, tātad tā ir 3,216 reižu smagāka par Jupiteru. Šāda planēta ir milzīga gāzu lode (gāzu gigants), bez cietas virsmas. Planētu atklāja 2007. gadā.

Ja mūsu planēta, kā tās pavadonis apriņķotu šo planētu, tad temperatūra uz Zemes, kad šī planēta atrastos vistuvāk savai zvaigznei, būtu +10,4&nbsp;°C, bet, kad planēta attālinātos līdz vistālākajam punktam uz savas orbītas, tā noslīdētu tikai līdz +9,5&nbsp;°C, jo planētas V391 Pegasi b orbīta ir apaļīga (Ekscentriskums 0,0033). Ekvatora rajonā vasaras būtu aukstas un nepārtrauktas. Gads uz šīs planētas ilgst 1170,235 zemes dienas.

Ja kāds mūsu Zemei līdzīgs pavadonis tur ir, tad tam droši vien ir paaugstināts siltumnīcas efektu izraisošo gāzu (CO2) daudzums atmosfērā, jo dzīvībai optimālas ir arī par 15° augstākas temperatūras nekā minēts iepriekšējā rindkopā, kā arī būtu ļoti daudz UV radiāciju absorbējošo gāzu, jo zvaigzne V391 Pegasi savas augstās temperatūras dēļ enerģiju izstaro galvenokārt UV starojuma formā.
V391 Pegasi

300 px|thumb|''V391 Pegasi'' gaismas spektrālais sastāvs.
**V391 Pegasi** ir pundurzvaigzne, kas atrodas apmēram 4570 gaismas gadu attālumā no Zemes Pegaza zvaigznājā. Novērojumi liecina, ka zvaigznei ir viena Jupiteram līdzīga planēta. Raugoties no Zemes, tā ir +14,57 zvaigžņlieluma objekts.

Zvaigznes masa ir 0,5 MSUN, bet rādiuss ir 0,231 RSUN, un tās temperatūra ir 29 317 K (29 044&nbsp;°C), tāpēc zvaigzne izstaro gaismu, kura satur ļoti daudz zilās, bet maz – sarkanās gaismas.
Mežāres (Babītes pagasts)

**Mežāres** ir ciems Mārupes novada Babītes pagastā. Izvietojies uz Spilves poldera starp Rīgas rietumu robežu un Jūrmalas austrumu robežu pie Hapaka grāvja 6,3 km no pagasta centra Piņķiem,  no novada centra Mārupes un 12 km no Rīgas centra. Dienvidos robežojas ar Babīti.

Apdzīvotā vieta izveidojusies 20. gadsimta beigās un 21. gadsimta sākumā kā Pierīgas mazstāvu apbūves rajons. Ciemā apvienotas vairākas nelielas apdzīvotās vietas (Unguri, Strauti) un jaunie privātmāju ciemati (Bišulejas, Liepezers un Dižbārdi).
## Iedzīvotāji
### Iedzīvotāju skaita izmaiņas
Esošajās robežās, pēc CSP un OSP datiem.

## Atsauces
Dzintaru koncertzāle

thumb|240px|Lielā zāle (2017).
**Dzintaru koncertzāle** ir koncertzāļu komplekss, kas atrodas Jūrmalā. Koncertzāle ir plaši pazīstama Latvijā un Krievijā, kā arī citās valstīs pēc tajā rīkotajiem starptautiskajiem festivāliem un koncertiem. Koncertzāle iekļauta Latvijas kultūras kanonā.

## Vēsture
left|thumb|Skats uz Lielās zāles skatuvi (2022).
1936. gadā pēc arhitektu Viktora Mellenberga un Aleksandra Birzenieka projekta tika uzcelta trīsdaļīga koka būve, tās fasādē un iekštelpās izmantoti nacionālā romantisma motīvi. Ietilpība virs 500 skatītāju. 2015. gadā tika pabeigta Dzintaru koncertzāles mazās (slēgtās) zāles rekonstrukcija.

1962. gadā pēc arhitekta Modra Ģelža projekta uzcēla atvērtā tipa koncertzāli (ar jumtu, bet bez sienām skatītāju zālei). Ietilpība virs 2000 skatītāju. Pēc 2006. gada pārbūves izmainīts skatuves interjers, uzstādītas mūsdienīgas akustiskās sistēmas, mīkstie krēsli skatītājiem un infrasarkanie apsildītāji. Skatuvei ir pieci līmeņi, ko var izmantot simfoniskajiem, koru un džeza koncertiem.

## Atsauces

## Ārējās saites
* Koncertzāles mājaslapa
Smash

***Smash*** var būt:

* *[[Smash!!]]* — Krievijas popgrupa,
* *[[Smash (albums)|Smash]]* — grupas *The Offspring* albums.
Smash!!

**Smash!!** bija Krievijas popgrupa, kas pastāvēja no 2001. līdz 2006. gadam.

## Vēsture
2001. gadā Sergejs Lazarevs kopā ar savu seno draugu un kolēģi Vladimiru Topalovu, izveidoja muzikālo duetu Smash!!. 2002. gada aprīlī grupa Smash!! uzņēma savu pirmo klipu dziesmai "*Should have loved you more*". Bet tā paša gada augustā grupa ieņēma pirmo vietu jauno izpildītāju konkursā "Jaunais Vilnis" Jūrmalā.

2003. gadā tika izdots pirmais grupas albums "Freeway", kas kļuva populārs Krievijā, bijušajās NVS valstīs un Dienvidaustrumāzijā.

2004. gada decembrī tika izdots grupas pēdējais albums "2nite". Uzreiz pēc albuma iznākšanas parādījās baumas par dueta izjukšanu, par iemeslu tika minēts Sergeja Lazareva aiziešana no grupas.

## Diskogrāfija
### Albumi
* 2003 — "Freeway"
* 2003 — "Freeway" (pārizdots)
* 2004 — "2nite"

### Singli
* "Should Have Loved You More"
* "Belle"
* "Talk To Me"
* "Freeway"
* "Faith"

## Video
* "Should Have Loved You More"
* "Belle"
* "Talk To Me"
* "Freeway"
* "The One To Cry"
* "Obsession"
* "Faith"

## Ārējās saites
* Last.fm
Jukebox

***Jukebox Trio*** ir *[[a capella]]* trio, kas uzstājās paši savā *street-beat a capella* muzikālajā stilā (salikums no *a capella* un bītboksa). Grupai ir pašu rakstītās dziesmas un daudz pazīstamo dziesmu kaverversijas.

## Vēsture
Kolektīvs savu radošo pastāvēšanu uzsāka 2004. gadā Kazaņā. 2006. gadā trio piedalījās jauno izpildītāju konkursā "Jaunais Vilnis" Jūrmalā, kur ieguva Allas Pugačovas īpašo balvu — 50 000 ASV dolārus.

2007. gada jūlijā trio bija iesildītāji Eltona Džona koncertam. Tā paša gada augustā izlaida savu pirmo klipu dziesmai "Girl" kopā ar Aleksandru Revu no *[[Comedy Club]]*. Septembrī tika uzņemts trio otrais klips dziesmai "So, Let Me Know".

## Grupas sastāvs
* Vladimirs Ivanovs — vokāls
* Iļja Ivanovs — bītbokss, vokāls
* Harijs Kraulis (Igors Stulovs) — bass

## Video
* 2007 — "Girl"
* 2007 — "So, Let Me Know"
* 2011 — "Я-я-я"
* 2012 — "Zимняя"

## Kaverversijas
* Prince — "Kiss"
* Sergio Mendes — "Mas que nada"
* Bob Marley — "No Woman, No Cry"
* Elvis Presley — "A Little Less Conversation"
* Cream — "Sunshine of your Love"
* Muse — "Muscle Museum"
* Nirvana — "Smells Like Teen Spirit"
* Чайф — "Аргентина — Ямайка"
* Tequilajazzz — "Зимнее солнце"

## Ārējās saites
* Oficiālā mājaslapa  
*
Sofiko

**Sofo Halvaši** (; dzimusi  Batumi), pazīstama arī kā **Sofiko**, ir adžāru izcelsmes Gruzijas dziedātāja.

Sofiko ir ieņēmusi trešo vietu jauno izpildītāju konkursā "Jaunais Vilnis" Jūrmalā, pēc kā noslēdza līgumu ar Igors Krutoja producentu kompāniju.

 tika paziņots, ka Sofiko pārstāvēs valsti Eirovīzijas dziesmu konkursā. Dziesma "*Visionary Dream*" bija Gruzijas debija Eirovīzijas konkursā.  konkursa pusfinālā viņa ierindojās 8. vietā, kas ļāva Sofiko piedalīties finālā, kur viņa ieņēma 12. vietu.

## Ārējās saites
* Oficiālā mājaslapa
*
Dolby teātris

thumb|''Dolby'' teātris
***Dolby'' teātris''' (), iepriekš ***Kodak* teātris*' () ir Losandželosas teātris, kas atklāts  un kopš tā laika ir pastāvīgā Amerikas Kinoakadēmijas balvas pasniegšanas mājvieta. Teātra būvi sponsorēja amerikāņu kompānija *[[Kodak|Eastman Kodak]]*, kas projekta ieguldīja 75 miljonus dolārus, lai teātris iegūtu uzņēmuma vārdu. Teātris ir daļa no Holivudas un Hailendas centra izklaides kompleksa.

Teātrī ir vietas aptuveni 3400 skatītājiem, bet skatuve ir viena no lielākajam skatuvēm ASV. Kino mākslas un zinātnes akadēmija izīrē teātri nedēļu pirms ceremonijas norises, pārējo laiku teātrī norisinās dažādi koncerti, šovi un dažādu apbalvojumu pasniegšana. Dažreiz teātri izīrē privātiem pasākumiem.

## Atsauces

## Ārējās saites

* Oficiālā teātra mājaslapa
Maļinova

**Maļinova** ir ciems Augšdaugavas novada Maļinovas pagastā, pagasta centrs. Izvietojusies pagasta vidienē pie autoceļa A13  no novada centra Daugavpilī un  no Rīgas.

Apdzīvotā vieta izaugusi pēckara gados bijušās **Malinovkas** (Maļinovkas) sādžas vietā kā ciema padomes un kolhoza «Znamja Oktjabrja» centrs. Maļinovā atrodas pagasta pārvalde, kultūras nams, bibliotēka, feldšeru punkts, Iļjas (Elijas) pareizticīgo baznīca.

1897. gadā pateizticībnieku ciemā bija 93 sētas ar 468 cilvēkiem.

## Iedzīvotāju skaita izmaiņas
Esošajās robežās, pēc CSP datiem.

## Atsauces
Malinovka

**Malinovka** jeb **Maļinovka** ir skrajciems Rēzeknes novada Kaunatas pagastā. Atrodas pagasta un novada dienvidaustrumos, pie strauta, kas ietek Bižas ezerā,  no pagasta centra Kaunatas,  no novada centra Rēzeknes un  no Rīgas.

1897. gadā vecticībnieku ciemā bija 13 sētas ar 65 cilvēkiem.

## Atsauces

## Ārējās saites
* Kaunatas pagasta mājaslapa 
* Rēzeknes novada informatīvais portāls
1413. gads

**1413. gads** () bija parastais gads, kas pēc Jūlija kalendārā sākās svētdienā.

## Notikumi
* 21. marts — Henrijs V Lankasters kļuva par Anglijas karali.
* 9. aprīlis — Henrijs V Lankasters tika kronēts par Anglijas karali.
* 7. jūnijs — Neapoles karalis Ladislavs iekaroja Romu.

### Nezināms datums
* Mehmeds I kļuva par Osmaņu impērijas sultānu.

## Dzimuši

## Miruši
* 20. marts — Henrijs IV Lankasters, Anglijas karalis (dzimis 1366.)
* 6. oktobris — Davits I, Etiopijas valdnieks (dzimis 1382.)
Vasiļova (Maļinovas pagasts)

**Vasiļova** ir ciems Augšdaugavas novada Maļinovas pagastā. Izvietojusies pagasta ziemeļdaļā starp autoceļu A13 un Medupi 2,4 km no pagasta centra Maļinovas,  no novada centra Daugavpils un  no Rīgas.

Vasiļovas pusmuiža no 1881. līdz 1891. gadam piederēja Krišjānim Pliekšānam, tajā mēdza ciemoties viņa dēls Jānis Pliekšāns, vēlākais dzejnieks Rainis. Bijušo māju vietā uzstādīts piemiņas akmens.

1897. gadā ciemā bija 20 sētas ar 113 cilvēkiem.
## Atsauces
Anasteiša

**Anasteiša Lina Ņūkērka** (; dzimusi  Čikāgā, Ilinoisas štatā, ASV), plašāk pazīstama kā **Anasteiša** (; ), ir amerikāņu dziedātāja un dziesmu autore.

2003. gadā viņai tika atklāts krūts vēzis sākuma stadijā, un tā ārstēšanai viņa izgāja sešus mēnešus ilgu ķīmijterapiju. 2013. gadā Anasteišai tika atkārtoti diagnosticēts krūts vēzis.

Anasteiša ir guvusi ievērojamus panākumus Eiropā, Āzijā, Dienvidāfrikā, Dienvidamerikā, taču dzimtajā ASV lielus panākumus nav guvusi.

Debijas albumu *Not That Kind* viņa izdeva 2000. gadā, Austrālijā, Jaunzēlandē un lielā daļā Eiropas tas tika sertificēts ar vairākiem platīna diskiem. Pēc tam viņa saņēma daudzu mūziķu (piemēram, Eltona Džona, Maikla Džeksona) atzinību. Arī nākamie divi viņas albumi tika novērtēti ar vairākām sertifikācijām Eiropā un Okeānijā, padarot viņu par vienu no jaunās tūkstošgades veiksmīgākajām māksliniecēm. Līdz 2005. gadam viņas ieraksti visā pasaulē tika pārdoti vairāk nekā 20 miljonos kopiju.

## Diskogrāfija

### Albumi
;Studijas albumi
* 2000 — *[[Not That Kind]]*
* 2001 — *[[Freak of Nature]]*
* 2004 — *[[Anastacia (albums)|Anastacia]]*
* 2005 — *[[Pieces of a Dream]]*
* 2008 — *[[Heavy Rotation]]*
* 2014 — *[[Resurrection (albums)|Resurrection]]*

;Singli
* 1993: One More Chance
* 1993: Forever Luv (duets ar *David Morales*)
* 1998: Mi Negra, Tu Bombón (duets ar *Omar Sosa*)
* 1998: Not That Kind
* 1999: Tienes Un Solo (duets ar *Omar Sosa*)
* 1999: I'm Outta Love
* 2000: Saturday Night's Alright for Fighting (duets ar Eltonu Džonu)
* 2001: Let It Be (ar *Paul McCartney* un citiem māksliniekiem)
* 2001: I Ask of You (duets ar Lučāno Pavaroti)
* 2001: What More Can I Give (ar Maiklu Džeksonu un citiem māksliniekiem)
* 2001: Love Is Alive (duets ar *Vonda Shepard*)
* 2001: 911 (duets ar *Wyclef Jean*)
* 2001: Cowboys And Kisses
* 2001: Made For Lovin' You
* 2001: Paid My Dues
* 2002: One Day in Your Life
* 2002: Boom
* 2002: Why'd You Lie To Me
* 2002: You'll Never Be Alone
* 2002: I Thought I Told You That (duets ar *Faith Evans*)
* 2002: You Shook Me All Night Long (duets ar *Celine Dion*)
* 2002: Bad Girls (duets ar *Jamiroquai*)
* 2003: Love Is a Crime
* 2003: We Are the Champions, We Will Rock You, Amandla (ar *Queen*, *Beyoncé*, *Bono*, *Cast* un *David A. Stewart*)
* 2004: Left Outside Alone
* 2004: Sick And Tired
* 2004: Welcome To My Truth
* 2004: Heavy On My Heart
* 2004: I Do (duets ar **Sonny Sandoval*)
* 2005: Everything Burns (duets ar *Ben Moody*)
* 2005: Pieces Of A Dream
* 2006: I Belong To You (duets ar *Eros Ramazzotti*)
* 2007: Sing (ar *Annie Lennox* un citiem māksliniekiem)
* 2008: I Can Feel You
* 2008: Absolutely Positively
* 2009: Holding Back the Years (duets ar *Simply Red*)
* 2009: Defeated
* 2009: Stalemate (duets ar *Ben's Brothers*)
* 2010: Safety (duets ar *Dima Bilan*)
* 2010: Burning Star (duets ar *Natalia Druyt*s)
* 2011: What Can We Do (A Deeper Love) (duets ar *Tiësto*)
* 2012: If I Was Your Boyfriend (duets ar *Tony Moran'')
* 2012: Dream on
* 2012: Best Of You

## Atsauces

## Ārējās saites

* Oficiālā mājaslapa 
*
Lil Wayne

**Dveins Maikls Kārters** (; dzimis  Ņūorleānā, Luiziānas štatā, ASV), plašāk pazīstams kā ***Lil Wayne***, ir amerikāņu reperis.

9 gadu vecumā viņš pievienojās *Cash Money Records* ierakstu kompānijai, kļūdams par tās jaunāko dalībnieku. 1997. gadā viņš pievienojās grupai *[[Hot Boys]]*, tajā pašā gadā tika izdots viņu debijas albums *Get It How U Live!*. Lielākos panākumus mūziķis guva ar grupas 1999. gadā izdoto *Guerrilla Warfare* albumu. Vēl 1999. gadā *Lil Wayne* izdeva soloalbumu *Tha Block Is Hot*, kas tika sertificēts ar platīna disku par pārdotām vairāk nekā 1 miljonu kopiju ASV.

Viņa līdz šim veiksmīgākais albums ir *Tha Carter III*, kas tika izdots 2008. gadā, un pirmajā nedēļā tika pārdots 1 miljons albuma kopiju ASV. Tas ieguva *[[Grammy balva|Grammy]]* balvu kā gada labākais repa albums. 2010. gadā mākslinieks izdeva savu pirmo roka albumu *Rebirth*, kas gan saņēma negatīvu kritiķu vērtējumu.

2011. gada augusta beigās ir izdots viņa devītais studijas albums *Tha Carter IV* un tas ir pirmais pēc cietumsoda izciešanas.

## Diskogrāfija
;Soloalbumi

* 1999: *[[Tha Block Is Hot]]*
* 2000: *[[Lights Out]]*
* 2002: *[[500 Degreez]]*
* 2004: *[[Tha Carter]]*
* 2005: *[[Tha Carter II]]*
* 2008: *[[Tha Carter III]]*
* 2010: *[[Rebirth]]*
* 2010: *[[I Am Not a Human Being]]*
* 2011: *[[Tha Carter IV]]*
* 2013: *[[I Am Not a Human Being II]]*

## Ārējās saites

* Oficiālā mājaslapa 
*
Dmitrijs Hvorostovskis

**Dmitrijs Hvorostovskis** (; dzimis  Krasnojarskā, miris  Londonā) bija krievu operdziedātājs (baritons), Nopelniem bagātais Krievijas Federācijas mākslinieks (1990), Krievijas Federācijas tautas mākslinieks (1995).

## Biogrāfija
Dmitrijs Hvorostovskis piedzima  Krasnojarskā. Dmitrija tēvs, Aleksandrs Hvorostovskis, pēc specialitātes bija inženieris ķīmiķis. Dmitrijs pēc skolas iestājās Krasnojarskas Valsts mūzikas un teātra akadēmijā.

No 1985. līdz 1990. gadam bija solists Krasnojarskas Valsts operas un baleta teātrī. 1989. gadā kļuva starptautiski pazīstams pēc uzvaras BBC operdziedātāju konkursā Kārdifā. 1989. gadā debitēja Rietumeiropā (Nicas operā) ar lomu Pētera Čaikovska operā "Pīķa dāma". Hvorostovskis ir uzstājies daudzos pasaules operas teātros un operu festivālos. 1995. gadā debitēja Ņujorkas Metropoles operā, uzstājās operās *[[La Scala]]*, Londonas Koventgārdenā, Berlīnes Valsts operā, Vīnes Valsts operā. Dziedājis lomas daudzās Džuzepes Verdi operās.

Hvorostovskis nomira 2017. gada 22. novembrī 55 gadu vecumā, pēc divarpus gadus ilgas cīņas ar smadzeņu vēzi.

### Ģimene
Dmitrija pirmā sieva Svetlana, bijusī balerīna. Ar viņu Dmitrijs iepazinās 1986. gadā, apprecējās 1989. gadā. Laulība piedzima dvīņi — Aleksandrs un Daņila (1996). Pēc nesaskaņām privātajā dzīvē, 2001. gadā viņi izšķīrās.

Otrā sieva, itāliete, dziedātāja Floransa Hvorostovska (dzimusi Illija). 2003. gadā pārim piedzima dēls Maksims, 2007. gadā — meita Ņina.

Dziedātāja mātes māte Jekaterina dzimusi 1914. gada 1. augustā Sibīrijas latviešu ciemā Lejas Bulānā. Atbillstoši mākslinieka teiktajam vecmāmiņa esot bijusi "pa pusei vāciete". Medijos izskanējis pieņēmums, ka vecmāmiņa patiesībā bijusi latviete, jo "vāciešu Lejas Bulānā nekad nav bijis".

## Atsauces

## Ārējās saites

* Oficiālā mājaslapa , 
* Neoficiālā mājaslapa  
* Dmitri Hvorostovsky  Operabase
*
Reins Tāramē

**Reins Tāramē** (; dzimis ) ir profesionāls igauņu šosejas riteņbraucējs. Pašlaik pārstāv profesionālo **' komandu.

== Karjera ==

Karjeru uzsācis 2008. gadā ''Cofidis'' komandas sastāvā pēc stažēšanās 2007. gada beigās un izcīnītas vienas uzvaras ''Circuit des Ardennes'' velobraucienā 2007. gadā. 2008. gadā igaunis uzvarēja divos Portugāles velobrauciena posmos un vienā ''[[Tour de l'Avenir]]'' posmā. [[2008. gada vasaras olimpiskās spēles|2008. gada vasaras olimpiskajās spēlēs]] viņš startēja individuālajā distancē un grupas braucienā. 2009. gadā R. Tāramē ''[[Tour de Romandie]]'' izcīnīja 3. vietu un finišēja 8. vietā ''Tour de Suisse''. Tajā pašā gadā viņš kļuva arī par divkārtēju Igaunijas čempionu. Tāpat viņš uzvarēja ''[[Tour de l'Ain]]''. 2010. gadā sportists izcīnīja 3. vietu ''[[Volta a Catalunya]]'' un 7. vietu [[Parīze—Nica]] velobraucienā.

[[2011. gada Tour de France|2011. gada ''Tour de France'']] kopvērtējumā R. Tāramē ierindojās 12. vietā, un bija augstajā otrajā vietā [[Jauno braucēju ieskaite Tour de France|jauno braucēju ieskaitē]], velobrauciena laikā būdams arī līderis šajā vērtējumā.

[[2012. gada Tour de France|2012. gada ''Tour de France'']] kopvērtējumā viņš ieņēma 36. vietu, un bija ceturtajā vietā jauno braucēju klasifikācijā.

2014. gada augustā **' vadītājs Aleksandrs Vinokurovs paziņoja, ka Tāramē noslēdzis viena gada līgumu ar komandu. 2015. gada augustā Tāramē kļuva par pirmo Igaunijas sportistu, kas uzvarējis *[[Vuelta a Burgos]]* kopvērtējumā. Drīz pēc tam tika gūta uzvara arī *[[Arctic Race of Norway]]* kopvērtējumā.

Tāramē tika iekļauts komandas sastāvā dalībai 2016. gada ''Giro d'Italia''. Viņš uzvarēja šo sacensību 20. posmā.

2021. gada ''Vuelta a España'' Tāramē uzvarēja sacensību trešajā posmā un pārņēma līdera krekliņu, ko saglabāja līdz piektajam posmam.

## Sasniegumi lielajās tūrēs

Piezīme: IZST — izstājās

## Atsauces

## Ārējās saites
Tina Kandelaki

**Tina Kandelaki** (, , ; dzimusi  Tbilisi, Gruzijas PSR, PSRS) ir krievu žurnāliste, politiķe, TV raidījumu vadītāja un producente. Tāpat viņa ir kompānijas *Apostol Media Group* līdzīpašniece. Holdinga *Gazprom-Media* ģenerāldirektora vietniece.

T. Kandelaki tēvs Givi Kandelaki ir cēlies no ievērojamās grieķu izcelsmes Gruzijas ģimenes.

Viņa uzsāka karjeru kā radiodīdžejs Tbilisi, taču 1995. gadā pārvācās uz Maskavu. Arī Krievijas galvaspilsētā viņa ir darbojusies vairākās radiostacijās, kā arī vairākās televīzijās. 

2020. gadā aktīvi piedalījās partijas "Mūsu cilvēki" () izveidē. 2022. gadā atbalstīja Krievijas iebrukumu Ukrainā.

## Atsauces

## Ārējās saites

* Oficiālā mājaslapa
Viganas "Athletic"

**Viganas futbola klubs "Athletic"** () ir profesionāla Anglijas futbola komanda no Viganas, Lielās Mančestras. Pašlaik spēlē Anglijas *[[EFL League One|League One]]* (pēc spēka 3. līmenis). Vairākas sezonas aizvadījis Anglijas Premjerlīgā. Pirmo reizi Premjerlīgai kvalificējās 2005. gadā.

Kopš 1999. gada klubs spēlē DW stadionā, dalot to ar regbija līgas klubu *[[Wigan Warriors]]*. Šobrīd stadions pieder klubam. Iepriekš *Wigan* 67 gadus spēlēja *Springfield Park* stadionā.

## Sasniegumi
* **Anglijas futbola 2. līmenis** (1893.—1992. **Otrā divīzija**; 1992.—2004. **Pirmā divīzija**; tagad — ***[[Anglijas futbola čempionāts|Championship]]***)
** Vicečempioni (1): 2004–05
* **Anglijas futbola 3. līmenis** (tagad — *League One*)
** Čempioni (4): 2002–03, 2015–16, 2017–18, 2021–22
* **[[FA kauss]]**
** Kausa ieguvēji (1): 2012–13
* **[[Anglijas Līgas kauss]]**
** Finālisti (1): 2005–06

## Atsauces

## Ārējās saites
* Oficiālā kluba vietne
USA for Africa

**USA for Africa** (*United Support of Artists for Africa*) ir mega grupas nosaukums, kas sevī apvienoja četrdesmit piecus, pārsvara amerikāņu, pazīstamus muzikantus, Harija Belafontes, Stīvija Vondera, Maikla Džeksona un Laionela Ričija vadībā. Grupa tika savākta speciāli slavena hīta - singla We Are the World ierakstīšanai, 1985. gadā.

Visi ienākumi no singla pārdošanas tika novirzīti fondā "USA for Africa", kas bija organizēta finansiālā atbalsta sniegšanai badā cietušajiem Etiopijā 1984.—1985. gados.

## Projekta dalībnieki

* Dens Akroids (vienīgais kanādietis sarakstā un viens no diviem ne-amerikāņu izpildītājiem)
* Harijs Belafonte
* Lindsijs Bekingems
* Kima Karnesa
* Rejs Čārlzs
* Bobs Dilans
* Šeila I.
* Bobs Geldofs (vienīgais īrs sarakstā un viens no diviem ne-amerikāņu izpildītājiem)
* Hall & Oates
* Džeimss Ingrems
* Džekijs Džeksons
* Latoija Džeksone
* Marlons Džeksons
* Maikls Džeksons
* Rendijs Džeksons
* Tito Džeksons
* Al Jarreau
* Veilons Dženings
* Billijs Džoels
* Sindija Lopere
* Huey Lewis and the News
* Kenijs Logins
* Betija Midlere
* Vilijs Nelsons
* Džefrijs Osborns
* Deivids Peičs
* Stīvs Perijs
* The Pointer Sisters
* Stīvs Porkaro
* Kenijs Rodžerss
* Daiena Rosa
* Laionels Ričijs
* Smoukijs Robinsons
* Pols Saimons
* Brūss Springstīns
* Tīna Tērnere
* Diona Vorvika
* Stīvijs Vonders

## Ārējās saites
* Oficiālā mājaslapa
Kraujas (Gārsenes pagasts)

**Kraujas** ir ciems Jēkabpils novada Gārsenes pagastā. Izvietojies pagasta ziemeļaustrumos  no pagasta centra Gārsenes,  no Aknīstes un  no Rīgas.

Apdzīvotā vieta izveidojusies pie 1954. gadā dibinātās Aknīstes psihoneiroloģiskās slimnīcas.

## Iedzīvotāju skaita izmaiņas
Esošajās robežās, pēc CSP datiem.

## Atsauces
Vladimirs Presņakovs

**Vladimirs Presņakovs** (; dzimis  Sverdlovskā) ir padomju un krievu estrādes dziedātājs, taustiņinstrumentālists, komponists, aranžētājs un aktieris.

## Biogrāfija
Vladimirs Presņakovs piedzima  Sverdlovskā solistu Vladimira Presņakova un Jeļenas Presņakovas ģimenē. Mācījies kora skolā, pēc tam Oktobra revolūcijas skolā koru diriģentu nodaļā.

Popularitāti Vladimirs ieguva pēc dalības filmā "Augstāk par varavīksni" (1986). Pēc kā filmējies arī citās mākslas filmās. No 1987. līdz 1994. gadam strādāja Allas Pugačovas dziesmas teātrī. 80. gadu beigās izveidoja grupu *Капитан*.

### Ģimene
 Londonā Kristīnai Orbakaitei piedzima Vladimira dēls Ņikita.

 Presņakovs apprecējās ar modelētāju Jeļenu Ļensku. No 2004. gada dzīvo kopā ar dziedātāju Nataļju Podoļsku. Viņi apprecējās .

## Atsauces

## Ārējās saites
* Oficiālā mājaslapa 
* 
*
Aija Skrastiņa

**Aija Skrastiņa** (dzimusi  Cēsīs) ir latviešu orientieriste, bijusī Latvijas izlases līdere, ieguvusi augstāko vietu Pasaules čempionātos starp Latvijas sportistēm kopš neatkarības atjaunošanas.

Viņas augstākie panākumi pasaules čempionātos ir divas individuālās 9. vietas (vidējā distancē 2009. gadā Ungārijā un garajā distancē 2011. gadā Francijā), kā arī 7. vieta stafetē (2009. gadā). Vēl bijusi 10. vietā Eiropas čempionātā (2010), 12. vietā pasaules junioru čempionātā (2001), 7. vietā kādā no Pasaules kausa posmiem (2008). Daudzkārtēja Latvijas čempione, deviņas reizes uzvarējusi prestižākajās daudzdienu sacensībās Baltijā — "Kāpas" trīsdienās (2002—2023), kas ir lielākais uzvaru skaits sieviešu konkurencē.

Latvijā pārstāv klubu *Briksnis*, bet starptautiskajās sacensībās Somijas komandu *Kalevan Rasti*. Somijas komandas sastāvā 2011. gadā finišēja augstajā 5. vietā lielākajās klubu stafešu sacensībās *[[Venla]]*.

## Atsauces

## Ārējās saites
* Aija Skrastiņa *World of O Runners*
Latgales podniecība

[thumb|[Polikarps Čerņavskis|Polikarpa Čerņavska izgatavots dekoratīvais šķīvis]]
[thumb|[Staņislavs Vilcāns|Staņislava Vilcāna izgatavots dekoratīvais šķīvis]]

**Latgales podniecība** () jeb **Latgales keramika** (*Latgolys keramika*) ir tautas mākslas nozare, ar ko nodarbojas keramiķi—podnieki Latgalē. Latgales podniecība ir kolektīvas mākslinieciskās darbības tips.

Kolektīva mākslinieciskā darbība jeb meistaru kopums veido pieredzi, kurā rod padomus atsevišķs tautas mākslas meistars — podnieks, stiprinot tautas mākslas tradīcijas un to noturību. Meistaru kopums ir tradīcijas veidotājs un tālāknesējs, šim kopumam ir izvērsums telpā un laikā, pastāvot robežām.

## Latgales podniecības centri
Vēsturiski izveidojies tautas podniecības centrs ir kolektīvās radošās darbības dzīves pamats — tradīciju, kanona, stila iemiesotājs, attīstītājs un sargs, etnosa kultūras nozīmīga daļa. Latgales podniecības centram ir raksturīgs darbnīcu blīvs izvietojums, podnieku savstarpēja pazīšanās, darba sakari, materiāla, morāla un tehniska savstarpēja izpalīdzība. Tautas podniecības centrus veido meistari, veselas podnieku dzimtas. Meistars savu amatu nodot mācekļiem, tā virzot mākslinieciskās kultūras bagātību uz priekšu.

Latgales podniecības centri ir: Ziemeļlatgales podniecības centrs, Ludzas poddaru centrs un Latgales vidienes podniecības centrs, kas sevī ietver Pušas podniecību, Rušona ezera ziemeļu krasta podniecību un Silajāņu keramiku, kura ietver Podnieku sādžas, Vilcānu dzimtu, Paulānu dzimtu un citus meistarus.

## Trauku formas
Uzbūves ziņā trauku formas ir saglabājušās līdz mūsu dienām. Nozīmīgākie saimniecības trauku tipi ir: vāraunieks, medaunieks, sloinīks, ķērne, ļaks, piena pods, kazelnieks, pārosis, pārinieks, bļoda, mazgājamā bļoda, sālnīca, krūze, vāzaunieks, vāze. Ludzas poddaru centram raksturīgas ir medalus krūzes, šķīvji galdu dekorējumiem, alus mucas, roku mazgājamie trauki, kugelnieki un peisahi, kā arī vāzītes-pārinieces.

## Citi izstrādājumi
Nozīmīgu lomu Latgales podniecībā ieņem svilpaunieks, svečturis un dekoratīvie sienas šķīvji. Ludzas poddaru centram raksturīgi ir pelnutrauki.

## Izmantotā literatūra
* Pujāts, Jānis. *Latgales keramika*. Rēzekne:Latgales kultūras centra izdevniecība, 2002. 240 lpp.

## Atsauces

## Ārējās saites

* Latgales podniecība
* Latgales keramika
1458. gads

**1458. gads** () bija parastais gads, kas pēc Jūlija kalendārā sākās svētdienā.

## Notikumi
### Janvāris
* 20. janvāris — Māķāšs Huņadi kļuva par Ungārijas karali.

### Marts
* 2. marts — Prāgā par Bohēmijas karali tika kronēts Jirži no Podebradiem.

### Augusts
* 19. augusts — Pijs II tika pasludināts par Romas pāvestu.

### Nezināmi datumi
* Osmaņi ieņēma Atēnas.

## Dzimuši
* 25. maijs — Mahmuds Begada, Gudžarātas sultanāta sultāns (m. 1511)
* 3. oktobris — Svētais Kazimirs, svētais Polijas un Lietuvas aizbildnis, Kazimira IV Jagellona dēls (m. 1484)

## Miruši
* 6. augusts — Kaliksts III, Romas pāvests. (dz. 1378)
Vāraunieks

thumb|250px|Metāla vāraunieks (formas demonstrēšanai).
**Vāraunieks** () ir viens no Latgales keramikas saimniecības trauku tipiem.

Vāraunieks ir pods ēdiena gatavošanai. Tā augstums ir aptuveni līdzīgs diametram visplatākajā vietā. Vāraunieka siluetam ir raksturīgs vienmērīgs, ar mazu izliekumu veidots paplašinājums virzībā uz augšu, kur ar spraigu izliekumu pāriet īsā kakliņā un noslēdzas ar mazu pavērtu maliņu. Tā smaguma centrs atrodas trauka augšējā daļā. Vāraunieka tilpums svārstās no pusotra līdz pieciem litriem. Tam nav osiņu. Rotā ar atturīgu virpas līkloci vai baltmāla svītriņu augšējā malā. Trauka iekšpuse ir vāpēta, bet ārpuse ir nevāpēta, jo vāpe neiztur straujas temperatūras izmaiņas.

Šim traukam līdzīgi izstrādājumi ir bijuši jau vēlīnā neolīta keramikā, kas atrasta Lubānas līdzenuma izrakumos. Parādoties vārāmiem katliem no metāla, vāraunieki sākotnējo funkcionālo nozīmi pakāpeniski zaudē, tā vietā vāraunieki tiek izmantoti produktu — sviesta, tauku, biezpiena uzglabāšanai.

## Izmantotā literatūra
* Jānis Pujāts. Latgales keramika. Rēzekne: Latgales kultūras centra izdevniecība, 2002. 240 lpp.

## Ārējās saites
* Trauku formas

## Atsauces
Medaunieks

thumb|250px|Medaunieks.

**Medaunieks** () ir māla pods, kas galvenokārt paredzēts medus uzglabāšanai; viens no Latgales keramikas saimniecības trauku tipiem. To izmanto arī krējuma, sviesta, tauku un biezpiena uzglabāšanai. Medaunieka siluets ir līdzīgs vārauniekam, tikai proporcijās tas ir slaidāks un siluetā ir pludenākas līknes. Tā smaguma centrs atrodas trauka augšējā daļā. Medaunieka tilpums sasniedz astoņus litrus; tas ir lielākais saimniecības trauku veids, bet tiek darināti arī mazāka tilpuma medaunieki. Tam ir divas platas, stipras un izliektas osas, kas ir piestiprinātas trauka augšējā daļā, to padarot izteiksmīgāku. Rotā ar virpas līkloci, kā arī austras kokiem un jumtiņiem, kas tiek ievilkti ar krāsotu mālu. Trauka iekšpuse un ārpuse ir vāpēta jeb glazēta.

## Atsauces

## Ārējās saites
* Trauku formas
Sloinīks

thumb|250px|Sloinīki.

**Sloinīks** () ir viens no Latgales keramikas saimniecības trauku tipiem.

Sloinīks ir ievārījuma pods, kura pamatfunkcija ir ievārījuma uzglabāšanai. Sloinīks ir līdzīgs medauniekam, tā siluets ir slaidāks, trauka dibens ir platāks ar mazāk spraigām silueta līknēm. Plecu daļā traukam ir krass izliekums, bet maliņas ir pielāgotas ērtākai poda pārsiešanai. Sloinīka lielums ir no pusotra līdz trijiem litriem tilpuma. Rotā ar virpas līkloci vai gleznotu rakstu. Trauka iekšpuse un ārpuses augšējā daļa ir vāpēta.

## Izmantotā literatūra
* Jānis Pujāts. Latgales keramika. Rēzekne: Latgales kultūras centra izdevniecība, 2002. 240 lpp.

## Ārējās saites
* Trauku formas

## Atsauces
Piperazīns

**Piperazīns** (C4H10N2) ir slāpekli saturošs organisks savienojums, kas pieder pie heterocikliskajiem savienojumiem. Piperazīna molekula ir piesātināts sešlocekļu cikls ar diviem slāpekļa atomiem, kas pieskaitāms pie cikliskiem alifātiskiem amīniem. To var uzskatīt par pilnīgi hidrogenētu pirazīnu. Piperazīns kristalizējas no etanola kā bezkrāsaini romboedriski vai plāksnīšveida kristāli. Piperazīns ir higroskopisks un tam piemīt raksturīga amīnu smaka. Ūdenī šķīstošs; nešķīst ēterī.

## Iegūšana
Piperazīnu var sintezēt, ciklizējot etilēndiamīnu metālisku katalizatoru klātienē, vai arī, dehidratējot etanolamīnu:

300px

Bez tam piperazīns ir blakusprodukts etilēndiamīna sintēzē no amonjaka un 1,2-dihloretāna.

## Īpašības
thumb|250px|left|Pudele ar piperazīnu
Ar ūdeni veido heksahidrātu, kura kušanas temperatūra ir 44&nbsp;°C. Piperazīna ūdens šķīdumiem ir bāziskas īpašības. Piperazīns veido sāļus ar skābēm.

Līdzīgi citiem otrējiem amīniem, piperazīnu var alkilēt, nitrozēt vai hlorēt pie abiem slāpekļa atomiem. Piperazīnu var dehidrogenēt (atņemt tam ūdeņradi), iegūstot pirazīnu.

## Izmantošana
Lieto rūpniecībā par korozijas inhibitoru, hloroprēna polimerizācijas paātrinātāju. Piperazīns ir kopolimērs grūti kūstošu poliamīdu iegūšanā.

Medicīnā un veterinārijā piperazīnu un tā sāļus lieto kā prettārpu līdzekļus.

Piperazīna cikls ietilpst daudzu medikamentu sastāvā. Daži piperazīna atvasinājumi, piemēram, 1-(3-hlorfenil)piperazīns un benzilpiperazīns, ir uzskatāmi par narkotiskām vielām.

## Literatūra
* П. Каррер. Курс органической химии. Ленинград: Государственное научно-техническое издательство химической литературы, 1960, 1036. lpp. 

## Atsauces
Skrastiņa

**Skrastiņa** (vīriešu dzimtē Skrastiņš) ir latviešu cilmes uzvārds, kas cēlies no apvidvārda „skrasts” ar nozīmi 'krasts'. Cilvēki ar šo uzvārdu:

* Aija Skrastiņa (1982) — latviešu orientieriste;
* Diāna Skrastiņa (1972) — latviešu basketboliste;
* Ieva Skrastiņa — latviešu vieglatlēte;
* Ilze Ķuzule-Skrastiņa (1985) — latviešu aktrise;
* Rutanja Olda (īstajā vārdā Rūta Skrastiņa; 1942) — latviešu izcelsmes aktrise.

## Skatīt arī
*Krastiņa

## Atsauces
Anastasija Stocka

**Anastasija Stocka** (; dzimusi  Kijivā) ir ukraiņu izcelsmes Krievijas dziedātāja un aktrise.

## Biogrāfija
Anastasija Stocka piedzima  Kijivā. No 5 gadu vecuma ar bērnu muzikālo kolektīvu braukāja pa Padomju savienību. Kijivā dzīvoja līdz 1992. gadam. Beigusi Krievijas teatrālās mākslas akadēmiju. Pirmā loma uz profesionālās skatuves bija 18 gados, mūziklā "Notre Dame De Paris".

2002. gadā par viņas producentu kļuva Filips Kirkorovs. Viņa uzraudzībā tika ierakstītas pirmās dziesmas, kas uzreiz ieņēma līderpozīcijas vadošo radiostaciju topos.

2003. gadā Anastasija piedalījās starptautiskajā jauno izpildītāju konkursā "Jaunais Vilnis" Jūrmalā, kur ieguva pirmo vietu. 2005. gadā piedalījās atlases konkursā uz Eirovīzijas dziesmu konkursu.

### Ģimene
Anastasijas tēvs Aleksandrs Stockis ir ārsts reanimatologs, māte Anna Stocka (dzimusi Maikova) ir māksliniece. Anastasijai ir pusbrālis aktieris Pāvels Maikovs.

2003. gadā slepus saderinājusies Alekseju Sekirinu, bet 2008. gadā Anastasija paziņoja, ka šķiras ar savu līgavaini. Pašlaik dzīvo kopā restauratoru Sergeju  viņiem piedzima dēls Aleksandrs, kurš nosaukts par godu Puškinam.

## Atsauces

## Ārējās saites
* Oficiālā mājaslapa
Maļinovka

**Maļinovka** var būt:

* Maļinovka — apdzīvota vieta Preiļu novada Aizkalnes pagastā;
* Maļinovka — apdzīvota vieta Preiļu novada Preiļu pagastā;
* Maļinovka — apdzīvota vieta Rēzeknes novada Feimaņu pagastā;
* Maļinovka — apdzīvota vieta Rēzeknes novada Kaunatas pagastā;
* Maļinovka — apdzīvota vieta Balvu novada Šķilbēnu pagastā;
* Malinovkas pamatnosaukums;
* Maļinovas agrākais nosaukums;
* Maļinovkas 2 cits nosaukums;
* Pirmās Maļinovkas cits nosaukums.
* Maļinovka -- apdzīvota vieta Ludzas novada Istras pagastā;
* Lielā Maļinovka -- apdzīvota vietā Ludzas novada Rundēnu pagastā;

## Skatīt arī
* Krīvu Maļinovka
* Lielā Maļinovka
* Otrā Maļinovka
* Pirmā Maļinovka
Dzēriens

[thumbnail|200px|[Apelsīns|Apelsīnu sula]]
**Dzēriens** ir šķidrums, kas tiek īpaši sagatavots, lai to varētu iedzert, uzņemt organismā caur muti. Dzērienus lieto dažādu iemeslu dēļ, bet lielākoties tomēr, lai remdētu slāpes. Tas var būt arī pārtikas produkts ar kuru remdē izsalkuma sajūtu, piemēram, zīdaiņiem tas ir piens. Nereti ar terminu "dzēriens" apzīmē alkoholisko dzērienu vai no tiem pagatavotu kokteili.

## Skatīt arī
* Alkoholiskie dzērieni
* Enerģijas dzēriens
* Sporta dzēriens
Riks Perijs

**Riks Perijs** (; dzimis ) ir amerikāņu politiķis, Republikāniskās partijas biedrs. 1998. gadā ievēlēts par Teksasas štata vicegubernatoru, kas viņam ļāva 2001. gada 21. decembrī ieņemt Teksasas gubernatora amatu, kuru tobrīd atstāja tikko par valsts prezidentu ievēlētais Džordžs Bušs. Pēc tam pārvēlēts šajā amatā 2002., 2006. un 2010. gadā. Bijis Republikāņu partijas kandidāts 2012. gada ASV prezidenta vēlēšanās.

## Biogrāfija

Kā teksasietis piektajā paaudzē dzimis lauksaimnieku ģimenē, kas dzīvoja štata rietumdaļā. 1968. gadā Perijs pabeidza vidusskolu un iestājās Teksasas A&M universitātē, kuru viņš absolvēja 1972. gadā, iegūstot bakalaura grādu bioloģijā. Universitātē darbojās militārajā kadetu korpusā. Pēc studijām Perijs iestājās ASV armijā, kur dienēja Gaisa spēkos, pildot pienākumus ASV, Tuvajos Austrumos un Eiropā. 1977. gadā demobilizējies kā kapteinis. Pēc dienesta strādājis vecāku saimniecībā.

1984. gadā Periju kā Demokrātiskās partijas kandidātu ievēlēja Teksas štata Pārstāvju palātā. 1989. gadā iestājies Republikāniskajā partijā. No 1991. līdz 1998. gadam vadījis štata Lauksaimniecības departamentu. Līdz ar Džordža Buša uzvaru Teksasas gubernatora vēlēšanās Perijs kļuva par viceprezidentu, kas viņam ļāva 2001. gadā ieņemt gubernatora krēslu, jo Džordžs Bušs bija kļuvis par ASV prezidentu. 2002., 2006. un 2010. gadā pārvēlēts šajā amatā.

2011. gada 13. augustā Perijs paziņoja, ka būs Republikāņu partijas kandidāts 2012. gada ASV prezidenta vēlēšanās. Taču 2012. gada 19. janvārī viņš savu kandidatūru atsauca.

## Atsauces
Jumtiņš

**Jumtiņš** var būt:

* cirkumflekss — diakritiska zīme;
* simbols (un no tā atvasināts ornaments), kas simbolizē Jumi.
1445. gads

**1445. gads** () bija parastais gads, kas pēc Jūlija kalendārā sākās piektdienā.

## Notikumi
* 7. jūlijs — kaujā pie Suzdaļas mongoļu spēki Mamutjaka un Jakuba vadībā pilnībā sakāva Maskavas lielkņaza Vasilija II (Tumšā) karaspēku. Vasilijs II tika saņemts gūstā.

### Nezināmi datumi
* Portugāļu jūrasbraucējs Dinis Diass, kuģojot uz dienvidiem gar Āfrikas piekrasti sasniedza Zaļo ragu (Kaboverdi).

## Dzimuši
* 1. marts — Sandro Botičelli, nozīmīgs agrīnās renesanses itāļu gleznotājs. (m. 1510)

### Nezināmi
* Alberts Brudzevskis, poļu astronoms, matemātiķis, filozofs un diplomāts. (m. 1497)

## Miruši
* 15. jūlijs — Joanna Boforta, Skotijas karaliene, karaļa Jēkaba I sieva. (dz. ap 1404)

### Nezināmi
* Ulug-Muhammeds, Zelta ordas hans, Kazaņas hanistes dibinātājs. (dz. 1405)